stanford-oval/wikipedia huggingface dataset:
ช็อง จิน-ย็อง

| ช็อง จิน-ย็อง |
| --- | --- |
ช็องในเดือนกันยายน ค.ศ. 2021
เกิด:  (1991-11-18) 18 พฤศจิกายน ค.ศ. 1991 (32 ปี) ช็องจู, จังหวัดชุงช็องเหนือ, ประเทศเกาหลีใต้
ชื่ออื่น: จินย็อง
อาชีพ: นักร้อง นักแต่งเพลง โปรดิวเซอร์เพลง นักแสดง
ตัวแทน: บีบีเอนเตอร์เทนเมนต์ (นักแสดง) คารอนยูนิเวิร์ส (ยูทูบ)
อาชีพทางดนตรี
แนวเพลง: เคป๊อป
เครื่องดนตรี: ร้องนำ
ช่วงปี: ค.ศ. 2011–ปัจจุบัน
ค่ายเพลง: WM
อดีตสมาชิก: B1A4
 นักดนตรี

ชื่อเกาหลี
ฮันกึล: 정진영
ฮันจา: 鄭振永
อาร์อาร์: Jeong Jin-yeong 
เอ็มอาร์: Chŏng Chinyŏng 
 
ช็อง จิน-ย็อง  (เกาหลี: 정진영; อังกฤษ: Jung Jinyoung; เกิด 18 พฤศจิกายน พ.ศ. 2534) เป็นที่รู้จักในชื่อ จินยอง เป็นนักร้อง นักแต่งเพลง โปรดิวเซอร์เพลง และนักแสดงชาวเกาหลีใต้ เขาเป็นที่รู้จักในฐานะหัวหน้าวงและนักร้องนำในบอยแบนด์จากเกาหลีใต้ B1A4
จินยองถูกพบตัวในเว็บไซด์ Cyworld ผ่านภาพของเขาที่โพสต์บนเว็บไซต์ เขาได้รับการฝึกฝนการร้องเพลง การแต่งเพลง และการแสดง เป็นเวลากว่า 2 ปีก่อนที่จะได้เดบิวต์เป็นหนึ่งในสมาชิกของ B1A4 หลังจากการฝึกฝน จินยองได้เปิดตัวในฐานะหัวหน้าวง B1A4 เมื่อวันที่ 11 เมษายน พ.ศ. 2554  ภายใต้สังกัดดับเบิลยูเอ็มเอ็นเตอร์เทนเมนต์ ในวันที่ 20 เมษายน พ.ศ. 2554 B1A4 เปิดตัวซิงเกิล "O.K" และมินิอัลบั้มแรกของวง "Let's Fly" ครั้งแรกอย่างเป็นทางการในวันที่ 23 เมษายน พ.ศ. 2554 ในรายการ มิวสิคคอร์ ทางช่องเอ็มบีซี
ในฐานะสมาชิกของ B1A4 เขาเป็นหัวหน้าวง นักร้องนำ และทีมโปรดิวเซอร์หลักของวง ปัจจุบันจินยองกำลังโฟกัสไปที่กิจกรรมเดี่ยว การแสดงและการแต่งเพลง หลังจากการเปลี่ยนต้นสังกัดใหม่
อาชีพ > ก่อนการเปิดตัว

จินยองเกิดวันที่ 18 พฤศจิกายน พ.ศ. 2534 ที่เมืองชุงจู จังหวัดชุงชองเหนือ เป็นลูกคนสุดท้าย จินยองมีพี่สาวหนึ่งคน และปู่ของจินยองคืออีบยองฮวัน ผู้เขียนเนื้อเพลงอัลบั้มที่ 4 〈탄금대 사연〉 ของจูฮยอนมี
หลังจินยองจบการศึกษาจาก Chungju Mideok Middle School ก็ได้เข้าเรียนที่  Zhongshan Foreign Language High School (ปัจจุบันใช้ชื่อ Chungju Joongsan High School) ในสมัยเรียนช่วงมัธยมปลายจินยองมีความฝันที่อยากจะเป็นคนดังและได้เดินทางไปโซลทุกสุดสัปดาห์เพื่อออดิชัน ครั้งหนึ่งจินยองได้เล่นบทกงกิลในเรื่อง 왕의 남자 (กบฏรักจอมแผ่นดิน) ในการออดิชัน นอกจากนี้จินยองยังมีบทบาทในละครหลายเรื่อง เช่น 최강 울엄마 (My Mom! Super Mom!), 위기탈출 넘버원 (Emergency Escape Number 1) และมีบทบาทรองลงมาในโฆษณา รวมถึงเข้าร่วมในรายการตอบคำถามและปรากฏตัว 10 นาทีในการออกกาศตอนเช้าของรายการ 생방송 세상의 아침
ในปีที่ 3 ของมัธยมตอนปลาย จินยองได้รับข้อเสนอให้ไปคัดเลือกนักแสดงที่ดับเบิลยูเอ็มเอนเตอร์เทนเมนต์และออดิชันเพื่อเข้าร่วม B1A4 เป็นคนที่สองหลังจากบาโร จากนั้นจินยองได้เปิดตัวเป็นสมาชิกคนแรกของ B1A4 และขึ้นแสดงเวทีเดบิวต์อย่างเป็นทางการด้วยเพลงไตเติล "O.K" ของมินิอัลบั้ม Let's Fly ในวันที่ 23 เมษายน 2554
อาชีพ > 2012 - 2017

จินยองได้รับความสนใจจากทักษะการแต่งเพลงเป็นครั้งแรกด้วยเพลงไตเติล Baby I'm Sorry (2012) ในอัลบั้มคัมแบค THE B1A4 Ⅰ [IGNITION] ซึ่งได้รับการยกย่องจากผู้เชี่ยวชาญด้านดนตรีมากมาย ในปีเดียวกันเมื่อวันที่ 31 สิงหาคม จินยองได้ปรากฏตัวเป็นนักแสดงรับเชิญในละครเรื่อง 천 번째 남자 (The Thousandth Man) บทบาทนักศึกษามหาลัย "มินกยู" ผู้ที่เป็นรักแรกพบของคูจีมิน (รับบทโดยนักแสดงคังเยวอน) โดยมี B1A4 เป็นผู้ร้องเพลง "Hey Girl" ซึ่งเป็นเพลงประกอบหลักของเรื่อง
จินยองได้รับบทเป็น "กงมินกยู" ใน She is Wow (ชีวิตลับๆ ฉบับเซเลป) ทางช่อง tvN ซึ่งออกอากาศตั้งแต่เดือนเมษายนจนถึงกรกฎาคม 2013 ในเดือนมกราคมปี 2014 ภาพยนตร์เรื่อง Miss Granny ที่ถ่ายทำในปี 2013 ได้เข้าฉายในโรงภาพยนตร์ บทบาทที่จินยองเล่นคือ "พันจีฮา" หลานชายของตัวละครหลัก"โอดูรี" และหลังการเปิดฉายในโรงภาพยนตร์เมื่อวันที่ 22 มกราคม 2014 ภาพยนตร์เรื่องนี้กลายเป็นภาพยนตร์ที่ได้รับความนิยมอย่างมากในบ็อกซ์ออฟฟิศ โดยมียอดขายตั๋วถึง 8.65 ล้านใบ เดือนมกราคม 2015 จินยองได้รับบทเป็น "คังเซชาน/เรย์คิม" ซึ่งเป็นตัวละครหลักชายในเรื่อง Persevere, Goo Hae Ra (กูแฮรา แก๊งป่วนก๊วนดนตรี) ทางช่อง Mnet Music Drama ในปี 2015 และได้รับคำชื่นชมมากมายจากผู้ชมในทักษะด้านการแสดง ตั้งแต่วันที่ 13 พฤษภาคม ถึง 2 กรกฎาคม จินยองได้ปรากฏตัวในเรื่อง Warm and Cozy (มนต์รักเกาะเชจู) ทาง MBC's Wednesday and Thursday Mini-Series บทบาท "ชองพุงซัน" เป็นพนักงานช่วงอายุ 20 ปีที่ทำงานในร้านอาหาร Warm and Cozy เขามีทักษะการสังเกตและพลังในการแสดงออกที่ยอดเยี่ยม และเป็นคนที่เฝ้าสังเกตทุกสิ่งอย่างใกล้ชิด รู้จักปรับตัวและสามารถอธิบายสถานการณ์ต่างๆให้ผู้อื่นได้อย่างเข้าใจ
ในปี 2016 จินยองได้มีส่วนร่วมในการแต่งเพลง 같은 곳에서 (In the Same Place) และ 벚꽃이 지면 (When Cherry Blossoms Fade) สำหรับรายการเรียลลิตี Produce 101 ของ Mnet ซึ่งนี่เป็นครั้งแรกที่จินยองแต่งเพลงให้กับเกิร์ลกรุ๊ป จินยองได้รับคำยกย่องถึงความสามารถและความเก่งกาจในฐานะนักแต่งเพลงและได้รับการเรียกชื่อว่าเป็นนักแต่งเพลงเดี่ยวอันดับหนึ่งของปี 2016 ในปีเดียวกัน จินยองได้แสดงในละครอิงประวัติศาสตร์ Love in the Moonlight (รักเราพระจันทร์เป็นใจ) ทางช่อง KBS ละครเรื่องนี้เป็นละครย้อนยุคในสมัยราชวงศ์โชซ็อน ที่มีเค้าโครงจากนวนิยายในชื่อ Moonlight Drawn by Clouds ที่เขียนโดยยุน อี-ซู ละครเรื่องนี้ได้รับความนิยมเป็นอย่างมาก ทำให้จินยองเป็นที่รู้จักในวงกว้างมากขึ้นในฐานะนักแสดง หลังจากนั้นในปี 2017 จินยองได้กลับมาแสดงร่วมกับนักแสดงแชซูบินในสเปเชียลดราม่า If We Were a Season ในเดือนตุลาคมปี 2017 มีการยืนยันว่าจินยองจะแสดงในภาพยนตร์คอมเมดีสลับร่างเรื่อง The Dude in Me และภาพยนตร์เรื่องนี้ได้ออกฉายในภายหลังเมื่อเดือนมกราคม 2019
อาชีพ > 2018 - ปัจจุบัน

ในเดือนมิถุนายน 2018 สัญญาของจินยองกับดับเบิลยูเอ็มเอนเตอร์เทนเมนต์ได้สิ้นสุดลง ดับเบิลยูเอ็มเอนเตอร์เทนเมนต์ประกาศว่าพวกเขายังไม่ได้มีการตัดสินใจว่าจะให้ B1A4 เป็นทรีโอ (มีสมาชิกสามคน) หรือจินยองจะยังคงมีส่วนร่วมในการดำเนินกิจกรรมของ B1A4 หรือไม่ ในวันที่ 16 พฤศจิกายน 2018 ดับเบิลยูเอ็มเอนเตอร์เทนเมนต์ได้ประกาศว่าจินยองจะไม่โปรโมตกับวงในขณะนี้ แต่อย่างไรก็ตาม ทางต้นสังกัดไม่ได้กล่าวว่าจินยองถอนตัวออกจากวง B1A4 และจินยองยังคงเป็นสมาชิกของ B1A4 อยู่ หลังจากนั้นจินยองได้เซ็นสัญญาใหม่กับ Link 8 Entertainment และก่อตั้งสตูดิโอ J.GROUND ของตัวเองขึ้น ในปี 2018 จินยองได้รับบทนำในโรแมนติกดราม่าของเน็ตฟลิกซ์เรื่อง My First First Love (วุ่นนัก รักแรก) และเว็บดราม่า Wind-Bell ในเดือนตุลาคมปีเดียวกัน
ในวันที่ 12 เมษายน 2021 ทางต้นสังกัด BB Entertainment เปิดเผยว่าได้เซ็นสัญญากับจินยองและมีแผนที่จะสนับสนุนความสามารถหลากหลายด้านของจินยอง ไม่ว่าจะเป็นการแสดง การแต่งเพลง และด้านดนตรี เดือนเมษายน 2021 จินยองได้ยืนยันรับเล่นละครเรื่องใหม่ 경찰수업 (Police Class) ทางช่อง KBS2 รับบทเป็น "คังซอนโฮ" นักศึกษาใหม่ของมหาวิทยาลัยตำรวจ ซึ่งเป็นเรื่องราวเกี่ยวกับนักสืบที่อุทิศทุกสิ่งทุกอย่างเพื่อเอาชนะอาชญากรและอดีตแฮ็กเกอร์ที่สามารถแก้ไขปัญหาทุกอย่างได้ด้วยสติปัญญาอันชาญฉลาดของเขา โดยทั้งสองได้พบกันที่มหาวิทยาลัยตำรวจในฐานะศาสตราจารย์และนักศึกษา และพวกเขาได้ร่วมมือกันเพื่อสืบสวนคดีต่างๆ
การศึกษา

ระดับมัธยมต้น Chungju Mideok Middle School
ระดับมัธยมปลาย Chungju Joongsan High School ภาควิชาภาษาจีน
มหาวิทยาลัยชองจู สาขาการละครและภาพยนตร์
ผลงานเพลง > ซิงเกิล

| ปี | ซิงเกิล | เวลา | อัลบั้ม |
| --- | --- | --- | --- |
| 2554 | Bling Girl | 3:36 | Let's Fly |
| 2554 | Wonderful Tonight | 3:31 | It B1A4 |
| 2555 | BABY I'M SORRY | 3:32 |  Ignition  |
| 2555 | Feeling | 3:31 |  Ignition  |
| 2555 | Wonderful Tonight (Unplugged Remix) | 3:51 |  Ignition  |
| 2555 | 잘자요 굿나잇 (Baby Goodnight) | 3:20 |  Ignition: Special Ed.  |
| 2555 | 너 때문에 (Because of You) | 3:52 |  Ignition: Special Ed.  |
| 2555 | Beautiful Lie | 3:34 | 1 |
| 2555 | Intro - In The Wind | 1:00 |  In The Wind  |
| 2555 | 걸어 본다 (Tried To Walk) | 3:36 |  In The Wind  |
| 2555 | 뭐 할래요 (What Do You Want To Do) | 3:31 |  In The Wind  |
| 2556 | 이게 무슨 일이야 (What’s Happening?) | 3:20 |  이게 무슨 일이야  |
| 2556 | Good Love | 3:56 |  이게 무슨 일이야  |
| 2557 | Intro - Prologue | 1:06 |  Who Am I  |
| 2557 | Lonely (없구나) | 4:05 |  Who Am I  |
| 2557 | 사랑 그땐 [Feat.하림] (Love Then Feat. Harim) | 3:39 |  Who Am I  |
| 2557 | Baby | 3:55 |  Who Am I  |
| 2557 | 예뻐 (Pretty) | 3:18 |  Who Am I  |
| 2557 | Who Am I | 3:14 |  Who Am I  |
| 2557 | SOLO DAY | 3:19 |  Solo Day  |
| 2557 | 내가 뭐가 돼 (You Make Me a Fool) | 3:29 |  Solo Day  |
| 2557 | 잘 돼가 (Are You Happy) | 3:35 |  Solo Day  |
| 2557 | 물 한잔 (A Glass of Water) | 3:23 |  Solo Day  |
| 2557 | YOU (feat. Sunmi) | 3:52 |  Solo Day  |
| 2557 | Tell Me Why | 3:38 | Solo Day -Japanese ver.- |
| 2558 | Sweet Girl | 3:19 |  Sweet Girl  |
| 2558 | You Are a Girl I'm a Boy | 3:34 |  Sweet Girl  |
| 2558 | 10년 후 (After 10 Years) | 3:28 |  Sweet Girl  |
| 2558 | Wait | 4:23 |  Sweet Girl  |
| 2558 | 크리스마스잖아요 (It's Chirstmas Time) | 3:50 |  크리스마스잖아요  |
| 2559 | モッポンゴヤ 〜見なかったことに… (I Didn't See It) | 3:54 |  3  |
| 2559 | 白いキセキ (White Miracle) | 4:05 |  3  |
| 2559 | HAPPY DAYS | 3:50 |  3  |
| 2559 | Intro - Time | 1:02 |  Good Timing  |
| 2559 | 거짓말이야 (A Lie) | 3:28 |  Good Timing  |
| 2559 | 너에게 한 번 더 반하는 순간 (Crushing on You Again) | 3:54 |  Good Timing  |
| 2559 | Good Timing | 3:32 |  Good Timing  |
| 2559 | 꿈에 (In Dreams) | 3:39 |  Good Timing  |
| 2559 | 멜랑꼴리 (Melancholy) | 3:07 |  Good Timing  |
| 2559 | 내가 널 첮을게 (I'll Find You) | 3:37 |  Good Timing  |
| 2559 | Drunk On You | 3:05 |  Good Timing  |
| 2559 | 함께 (Together) | 3:27 |  Good Timing  |
| 2559 | 눈이 오면 (When It Snows) | 3:26 |  Good Timing  |
| 2560 | 好きだからしょうがない | 3:24 |  4  |
| 2560 | Follow Me | 2:56 |  4  |
| 2560 | You and I | 3:36 |  4  |
| 2560 | light on | 3:47 |  4  |
| 2560 | 二人で | 3:29 |  4  |
| 2560 | Rollin' | 3:06 |   Rollin'  |
| 2560 | 너는 내가 필요해 (You Need Me) | 3:40 |   Rollin'  |
| 2560 | Love Emotion | 3:14 |   Rollin'  |
| 2560 | Smile Mask | 3:56 |   Rollin'  |
| 2561 | Do You Remember | 3:32 |  Do You Remember  |
| 2561 | 会えるまで (Until We Meet) | 3:30 |  会えるまで  |
| 2561 | LOST | 3:23 |  会えるまで  |
| 2561 | I NEED YOU | 3:38 |  5  |
| 2561 | Who are you (feat. MACO) | 3:18 |  5  |
| 2561 | 그대는 (You are) | 3:25 |  그대는  |
| 2562 | Be The Light | 3:02 |  Be The Light  |
ผลงานเพลง > อื่นๆ

| ปี | ซิงเกิล | ศิลปิน | เวลา | อัลบั้ม |
| --- | --- | --- | --- | --- |
| 2557 | 한 번 더 (One More Time) | ชิม อึนคยอง | 4:05 | Miss Granny OST |
| 2557 | 동행 (Accompanied) | จู ฮยอนมี | 4:31 | Million Seller |
| 2559 | 같은 곳에서 (In the Same Place) | 소녀온탑 (Girls on Top) | 3:05 | Produce 101 - 35 Girls 5 Concepts |
| 2559 | 한 발짝 두 발짝 (One Step, Two Steps) | OH MY GIRL | 3:43 | Pink Ocean |
| 2559 | 벚꽃이 지면 (When Cherry Blossoms Fade) | I.O.I | 3:23 | Chrysalis |
| 2559 | 안갯길 (Misty Road) | Ben | 3:49 | Love in the Moonlight OST |
| 2559 | 잠깐만 (Hold On) | I.O.I | 3:10 | Miss Me? |
| 2560 | Deep Blue Eyes | Girls Next Door | 3:28 | Idol Drama Operation Team |
ผลงานการแสดง > ภาพยนตร์

| ปี | เรื่อง | บทบาท |
| --- | --- | --- |
| 2557 | มหัศจรรย์ย้อนเวลาคุณย่าวัยใส | พัน จีฮา |
| 2562 | The Dude in Me | คิม ดงฮยอน |
ผลงานการแสดง > ละครโทรทัศน์

| ปี | สถานีโทรทัศน์ | เรื่อง | บทบาท | หมายเหตุ |
| --- | --- | --- | --- | --- |
| 2555 | เอ็มบีซี | The Thousandth Man | มินกยู |  นักแสดงรับเชิญ |
| 2556 | ทีวีเอ็น | ชีวิตลับ ๆ ฉบับเซเลป | กง มินกยู |  |
| 2558 | เอ็มเน็ต | Persevere, Goo Hae-ra | คัง เซชัน/เรย์ คิม |  |
| 2558 | เอ็มบีซี | Warm and Cozy | ชอง พุงซัน |  |
| 2558 | เคบีเอส1/เนเวอร์ทีวีแคสต์ | Love Detective Sherlock K | กึม คังซัน | เคบีเอส Web Drama Special |
| 2559 | เคบีเอส2 | รักเราพระจันทร์เป็นใจ | คิม ยุนซ็อง |  |
| 2560 | เคบีเอส2 | If We Were a Season | โอ ดงกยอง |  |
| 2562 | เนเวอร์ ทีวี | Wind-Bell | เดเนียล |  |
| 2562 | เน็ตฟลิกซ์ | My First First Love | ซอ โดฮยอน |  |
| 2564 | เคบีเอส2 | Police Class | คัง ซอนโฮ |  |
ผลงานการแสดง > รายการทางโทรทัศน์

| ปี | สถานีโทรทัศน์ | เรื่อง | หมายเหตุ |
| --- | --- | --- | --- |
| 2554 | เอ็มบีซี | Idol Athletics Championships |  |
| 2554 | เอสบีเอส | MTV Let Me Show |  |
| 2554 | เอสบีเอส | MTV Match Up |  |
| 2555 | เอ็มบีซีเอเวอรี 1 | วีกลีไอดอล | ตอนที่ 26 |
| 2555 | เอ็มบีซี | Idol Athletics and Swimming Championships |  |
| 2555 | เอสบีเอส | MTV Special B1A4 Selca Diary |  |
| 2555 | เอสบีเอส | 1000 Song Challenge | กับ กงชาน และ ซานดึล |
| 2555 | เอ็มเน็ต | Wide Entertainment News - B1A4's Sesame Player |  |
| 2555 | เอ็มบีซีเอเวอรี 1 | วีกลีไอดอล | ตอนที่ 40 |
| 2555 | เคบีเอส จอย | บีวันเอโฟร์เฮลโลเบบีซีซัน 6 |  |
| 2555 | เคบีเอส2 | อิมมอร์ทัลซอง 2 | ตอนที่ 77 |
| 2556 | เคบีเอส2 | อิมมอร์ทัลซอง 2 | ตอนที่ 109 |
| 2556 | เอ็มบีซีเอเวอรี 1 | วีกลีไอดอล | ตอนที่ 73 |
| 2556 | เคบีเอส2 | Dream Team Ping Pong Special |  |
| 2556 | เอ็มบีซี | Infinite Challenge | ตอนที่ 329–330 |
| 2556 | เอ็มบีซีเอเวอรี 1 | วีกลีไอดอล | ตอนที่ 97 |
| 2556 | เคบีเอส2 | เฮลโลเคาน์เซเลอร์ |  |
| 2557 | เคบีเอส2 | Million Seller | ตอนที่ 1–2 |
| 2557 | เอ็มบีซีเอเวอรี 1 | วีกลีไอดอล | ตอนที่ 135 |
| 2557 | เอสบีเอส | รันนิ่งแมน | ตอนที่ 201 |
| 2557 | เคบีเอส2 | Happy Together |  |
| 2557 | เอ็มบีซีเอเวอรี 1 | วีกลีไอดอล | ตอนที่ 159 |
| 2557 | เอ็มบีซีมิวสิก | B1A4's One Fine Day |  |
| 2558 | เคบีเอส2 | Global Request Show A Song For You 4 | ตอนที่ 7 กับ B1A4 พิธีกร ตอนที่ 12–13  |
| 2559 | เอ็มบีซี | People Full of Capacity | ตอนที่ 14 |
| 2559 | เอ็มเน็ต | โปรดิวซ์ 101 | ตอนที่ 9–11 |
| 2559 | เอ็มเน็ต | God of Music 2 |  เฉพาะสมาชิก |
แหล่งข้อมูลอื่น

ช็อง จิน-ย็อง ที่เอกซ์ (ทวิตเตอร์)
ช็อง จิน-ย็อง ที่อินสตาแกรม
ประเทศมอลตาในโอลิมปิกฤดูหนาว 2018

ประเทศมอลตา เข้าร่วมแข่งขันกีฬาโอลิมปิกฤดูหนาว ครั้งที่ 23 ค.ศ. 2018 (พ.ศ. 2561) ที่เมืองพย็องชัง ประเทศเกาหลีใต้ ระหว่างวันที่ 9-25 กุมภาพันธ์ พ.ศ. 2561 คณะกรรมการโอลิมปิกมอลตาเป็นตัวแทนประเทศมอลตาในการส่งนักกีฬาเข้าร่วมแข่งขันทั้งหมดจำนวน 1 คน ใน 1 ชนิดกีฬา
นักกีฬาที่เข้าร่วม

| กีฬา | ชาย | หญิง | รวม |
| --- | --- | --- | --- |
|  สกีลงเขา | 1 | 0 | 1 |
| รวม | 1 | 0 | 1 |
สกีลงเขา

ผลการแข่งขันดังนี้ :
| นักกีฬา | รายการ | ฮีท> ผล | ฮีท> อันดับ | รอบก่อนรองฯ> ผล | รอบก่อนรองฯ> อันดับ | รอบรองฯ> ผล | รอบรองฯ> อันดับ | ชิงชนะเลิศ> ผล | ชิงชนะเลิศ> อันดับ |
| --- | --- | --- | --- | --- | --- | --- | --- | --- | --- |
ดูเพิ่ม

ประเทศมอลตาในโอลิมปิก
รายชื่อผู้เชิญธงชาติมอลตาในโอลิมปิก
รายชื่อนักกีฬามอลตาที่ได้รับเหรียญรางวัลโอลิมปิก
แหล่งข้อมูลอื่น

เว็บไซต์ทางการ
| ด ค กประเทศที่เข้าร่วมแข่งขันโอลิมปิกฤดูหนาว 2018 ที่ พย็องชัง ประเทศเกาหลีใต้ |
| --- | --- | --- |
| แอฟริกา |   เอริเทรีย   กานา   เคนยา   มาดากัสการ์   โมร็อกโก   ไนจีเรีย}   แอฟริกาใต้   โตโก  |  |
| อเมริกา |   อาร์เจนตินา   เบอร์มิวดา   โบลิเวีย   บราซิล   แคนาดา   ชิลี   โคลอมเบีย   เอกวาดอร์   จาเมกา   เม็กซิโก   สหรัฐ  |  |
| เอเชีย |   จีน   ติมอร์-เลสเต   ฮ่องกง   อินเดีย   อิหร่าน   ญี่ปุ่น   คาซัคสถาน   คีร์กีซสถาน   เลบานอน   มาเลเซีย   มองโกเลีย   เกาหลีเหนือ   ปากีสถาน   ฟิลิปปินส์   สิงคโปร์   เกาหลีใต้   จีนไทเป   ไทย   อุซเบกิสถาน  |  |
| ยุโรป |   แอลเบเนีย   อันดอร์รา   อาร์มีเนีย   ออสเตรีย   อาเซอร์ไบจาน   เบลารุส   เบลเยียม   บอสเนียและเฮอร์เซโกวีนา   บัลแกเรีย   โครเอเชีย   ไซปรัส   เช็กเกีย   เดนมาร์ก   เอสโตเนีย   ฟินแลนด์   ฝรั่งเศส   จอร์เจีย   เยอรมนี   สหราชอาณาจักร   กรีซ   ฮังการี   ไอซ์แลนด์   ไอร์แลนด์   อิสราเอล   อิตาลี   คอซอวอ   ลัตเวีย   ลีชเทินชไตน์   ลิทัวเนีย   ลักเซมเบิร์ก   มาซิโดเนีย   มอลตา   มอลโดวา   โมนาโก   มอนเตเนโกร   เนเธอร์แลนด์   นอร์เวย์   โปแลนด์   โปรตุเกส   โรมาเนีย   ซานมารีโน   เซอร์เบีย   สโลวาเกีย   สโลวีเนีย   สเปน   สวีเดน   สวิตเซอร์แลนด์   ตุรกี   ยูเครน  |  |
| โอเชียเนีย |   ออสเตรเลีย   นิวซีแลนด์   ตองงา  |  |
| อื่นๆ |   เกาหลี   นักกีฬาโอลิมปิกจากรัสเซีย  |  |
ฝัน

สำหรับความหมายอื่น ดูที่ ฝัน (แก้ความกำกวม)
ภาพของฝันในงานศิลปะ
ฝัน เป็นลำดับภาพ ความคิด อารมณ์ และการรับรู้ที่เกิดขึ้นนอกเหนืออำนาจจิตใจในจิตระหว่างช่วงที่แน่นอนของการหลับ
ฝันเกิดขึ้นในการหลับระยะ REM เป็นหลัก เมื่อกิจกรรมของสมองเพิ่มสูงขึ้นเสมือนว่ากำลังตื่นอยู่ การหลับระยะ REM สามารถบอกได้จากการกลอกไปมาของลูกตาขณะหลับ ทั้งนี้ ฝันสามารถเกิดได้ในการหลับขั้นอื่น แต่ฝันเหล่านั้นมีแนวโน้มสมจริงหรือผู้ฝันจำได้น้อยกว่ามาก
ฝันกินระยะเวลาตั้งแต่ไม่กี่วินาทีไปจนถึงยี่สิบนาที บุคคลมักจำฝันได้มากกว่าเมื่อตื่นขึ้นหากฝันในระยะ REM โดยเฉลี่ย บุคคลมีฝัน 3 ถึง 5 ฝันต่อคืน ฝันมีแนวโน้มนานขึ้นเมื่อเวลาผ่านไป ระหว่างการหลับ 8 ชั่วโมง บุคคลจะใช้เวลากับการฝันสองชั่วโมง
มีผู้มองว่า ฝันเชื่อมโยงกับจิตไร้สำนึก โดยมีตั้งแต่ปกติและสามัญไปจนถึงเหนือจริงหรือแปลกประหลาดเกิน ฝันสามารถมีได้หลายอารมณ์ เช่น กลัว ตื่นเต้น สนุกสนาน เศร้าโศก ผจญภัยหรือเกี่ยวกับเพศ เหตุการณ์ในฝันโดยทั่วไปอยู่นอกเหนือการควบคุมของผู้ฝัน ยกเว้น lucid dream ที่ผู้ฝันรู้สึกตัว ฝันบางครั้งได้สร้างความคิดริเริ่มแก่บุคคลหรือให้ความรู้สึกถึงแรงบันดาลใจ
ฝันในสิ่งมีชีวิตอื่น

จากการวิจัยพบว่าสัตว์ก็มีฝันเช่นเดียวกับมนุษย์ โดยเมื่อสัตว์หลับอยู่ในสถานะ REM สัตว์จะมีฝันเกิดขึ้น สัตว์ที่มีระยะของสถานะ REM นานที่สุดคือตัว อาร์มาดิลโล ที่มีลักษณะคล้ายตัวตุ่น สัตว์ที่มีฝันบ่อยที่สุดคือสัตว์เลี้ยงลูกด้วยนมและสัตว์ประเภทนกจากการทดสอบฝันของแมวพบว่ามันมักจะฝันถึงการล่าเหยื่อโดยอ้างอิงจากลักษณะการเคลื่อนไหวของขาและร่างกาย ในขณะที่สุนัขได้มีการเคลื่อนไหวของช่วงขาในลักษณะของการวิ่งรวมถึงการเห่าในขณะหลับ
ฝันกับความเชื่อ

ชาวกรีกและโรมันโบราณเชื่อกันว่า ฝันคือสารจากพระเจ้า ชาวอียิปต์โบราณ เชื่อว่าผู้ที่เข้าใจฝัน คือบุคคลพิเศษ ในประเทศจีน เชื่อกันว่าฝัน คือการผละวิญญาณจากร่างหนึ่ง ไปสู่อีกร่างในโลกแห่งฝัน ที่ซึ่งร่างนั้นเพิ่งตื่น ชนเผ่าพื้นเมืองอเมริกันบางชนเผ่า และชาวเม็กซิกันที่เจริญแล้ว เชื่อว่า ฝันคืออีกโลกหนึ่ง ที่เราไปเยือนในยามหลับ และในยุโรป ผู้คนเชื่อกันว่า ฝันคือสิ่งชั่วร้าย และอาจชักนำให้คนหันไปทำสิ่งเลวร้ายได้
ดูเพิ่ม

ฝันเปียก
บู๊ขิวเขียม

ขุนนางและขุนนางของรัฐวุยก๊ก (เสียชีวิต ค.ศ. 255)
| บู๊ขิวเขียม (กว้านชิว เจี่ยน) |
| --- | --- |
毌丘儉

ขุนพลพิทักษ์ภาคตะวันออก (鎮東將軍 เจิ้นตงเจียงจฺวิน)
ดำรงตำแหน่ง ค.ศ. 252 (252) – 16 มีนาคม ค.ศ. 255 (255)
กษัตริย์: โจฮอง / โจมอ
ก่อนหน้า: จูกัดเอี๋ยน
ขุนพลพิทักษ์ภาคใต้ (鎮南將軍 เจิ้นหนานเจียงจฺวิน)
ดำรงตำแหน่ง ค.ศ. ? (?) – ค.ศ. 252 (252)
กษัตริย์: โจฮอง
ข้าหลวงมณฑลอิจิ๋ว (豫州刺史 ยฺวี่โจวชื่อฉื่อ)
ดำรงตำแหน่ง ค.ศ. ? (?) – ค.ศ. 252 (252)
กษัตริย์: โจฮอง
ขุนพลทัพซ้าย (左將軍 จั่วเจียงจฺวิน)
ดำรงตำแหน่ง ค.ศ. ? (?) – ค.ศ. ? (?)
กษัตริย์: โจฮอง
ขุพนพลข้ามแดนเลียว (度遼將軍 ตู้เหลียวเจียงจฺวิน)
ดำรงตำแหน่ง ค.ศ. 235 (235) – ค.ศ. ? (?)
กษัตริย์: โจยอย / โจฮอง
นายพันพิทักษ์ออหวน (護烏丸校尉 ฮู่อูหฺวานเซี่ยวเว่ย์)
ดำรงตำแหน่ง ค.ศ. 235 (235) – ค.ศ. ? (?)
กษัตริย์: โจยอย
ข้าหลวงมณฑลอิวจิ๋ว (幽州刺史 โยวโจวชื่อฉื่อ)
ดำรงตำแหน่ง ค.ศ. 235 (235) – ค.ศ. ? (?)
กษัตริย์: โจยอย
ก่อนหน้า: หวาง สฺยง (王雄)
ข้าหลวงมณฑลเกงจิ๋ว (荊州刺史 จิงโจวชื่อฉื่อ)
ดำรงตำแหน่ง ค.ศ. ? (?) – ค.ศ. ? (?)
กษัตริย์: โจยอย
 
ข้อมูลส่วนบุคคล
เกิด: ไม่ทราบ อำเภอเหวินสี่ มณฑลชานซี
เสียชีวิต: 16 มีนาคม พ.ศ. 255 อำเภอเฝย์ตง มณฑลอานฮุย
บุตร: บู๊ขิวเตี้ยน กว้านชิว จง บุตรชายอื่นอีก 3 คน
บุพการี: กว้านชิว ซิง (บิดา)
ญาติ: กว้านชิว ซิ่ว (น้องชาย)
อาชีพ: ขุนพล, ขุนนาง
ชื่อรอง: จ้งกง (仲恭)
บรรดาศักดิ์: อานอี้โหว (安邑侯)

บู๊ขิวเขียม หรือ บูขิวเคียม (เสียชีวิต 16 มีนาคม ค.ศ. 255) มีชื่อในภาษาจีนกลางว่า กว้านชิว เจี่ยน (จีน: 毌丘儉; พินอิน: Guànqiū Jiǎn) ชื่อรอง จ้งกง (จีน: 仲恭; พินอิน: Zhònggōng) เป็นขุนพลและขุนนางของรัฐวุยก๊กในยุคสามก๊กของจีน
ประวัติ

บู๊ขิวเขียมเป็นชาวอำเภอเหวินสี่ (聞喜縣 เหวินสี่เซี่ยน) เมืองฮอตั๋ง (河東 เหอตง) ซึ่งปัจจุบันคืออำเภอเหวินสี่ มณฑลชานซี บิดาของบู๊ขิวเขียมคือกว้านชิว ซิง (毌丘興) รับราชการเป็นเจ้าเมืองของเมืองอู่เวย์ (武威郡 อู่เวย์จฺวิ้น) ในรัฐวุยก๊ก และมีบรรดาศักดิ์เป็น "เกาหยางเซียงโหว" (高陽鄉侯) ภายหลังจากบิดาเสียชีวิต บู๊ขิวเขียมได้สืบทอดบรรดาศักดิ์ของบิดา และรับราชการเป็นเสมียนของผิง-ยฺเหวียนโหว (平原侯)
ในปี ค.ศ. 226 หลังโจยอยจักรพรรดิลำดับที่ 2 ของวุยก๊กขึ้นครองราชย์ พระองค์แต่งตั้งบู๊ขิวเขียมให้เป็นเจ้าหน้าที่สำนักราชเลขาธิการ (尚書郎 ช่างชูหลาง) และหัวหน้าหน่วยทหารราชองครักษ์ เนื่องจากบู๊ขิวเขียมเดิมเป็นเจ้าหน้าที่ผู้ช่วยของโจยอยเมื่อครั้งที่พระองค์ยังคงมีฐานะเป็นรัชทายาท โจยอยจึงทรงปฏิบัติต่อบู๊ขิวเขียมเป็นอย่างดีเป็นพิเศษ ต่อมาบู๊ขิวเขียมขึ้นมามีตำแหน่งขุนนางนิคมการเกษตรแห่งลกเอี๋ยง (洛陽典農 ลั่วหยางเตี่ยนหนง) ในช่วงเวลานั้น บู๊ขิวเขียมเขียนฎีกาถึงโจยอย ทูลแนะนำให้พระองค์ลดขนาดโครงการการก่อสร้างพระราชวังที่ใช้จ่ายอย่างฟุ่มเฟือย ต่อมาบู๊ขิวเขียมได้รับการเลื่อนขั้นขึ้นเป็นข้าหลวงมณฑล (刺史 ชื่อฉื่อ) ของมณฑลเกงจิ๋ว
ในปี ค.ศ. 237 บู๊ขิวเขียมนำทัพไปเลียวตั๋งเพื่อโจมตีขุนศึกกองซุนเอี๋ยนซึ่งเคยเป็นผู้ปกครองรัฐประเทศราชของวุยก๊กแต่ตัดสินใจก่อกบฏต่อต้านการปกครองของวุยก๊ก อย่างไรก็ตาม การทัพถูกยกเลิกไปเนื่องจากน้ำท่วมหนัก ในปีถัดมา บู๊ขิวเขียมและสุมาอี้นำการทัพรบกับกองซุนเอี๋ยนอีกครั้งและเอาชนะได้ ฟื้นฟูความสงบในเลียวตั๋ง จากความดีความชอบในการทัพ โจยอยจึงเลื่อนบรรดาศักดิ์ของบู๊ขิวเขียมจากโหวระดับตำบลเป็นโหวระดับอำเภอในชื่อบรรดาศักดิ์ว่า "อานอี้โหว" (安邑候) หรือโหวแห่งอำเภออันอิบ (安邑 อานอี้)
ในปี ค.ศ. 244 บู๊ขิวเขียมยกทัพบุกอาณาจักรโคกูรยอ นำไปสู่สงครามโคกูรยอ-วุยก๊ก บู๊ขิวเขียมเอาชนะทัพโคกูรยอที่นำโดยพระเจ้าทงช็อนใกล้กับแม่น้ำหุน (浑江 หุนเจียง) จากนั้นก็ยึดได้ฮวันโดนครหลวงของโคกูรยอ ในการทัพครั้งถัดมาในปีถัดไป บู๊ขิวเขียมยึดได้ฮวันโดอีกครั้งและบีบให้พระเจ้าทงช็อนต้องเสด็จหนีไปทางตะวันออกเฉียงใต้ กองกำลังย่อยในทัพของบู๊ขิวเขียมยกไปถึงชายฝั่งตะวันออกของคาบสมุทร อีกกองกำลังย่อยยกไปถึงตอนเหนือของแมนจูเรีย แต่ต่อมาไม่นานก็ถอนทัพกลับ มีการสลักศิลาจารึกเพื่อระลึกถึงชัยชนะของบู๊ขิวเขียมในการทัพ ในปี ค.ศ. 1905 มีการค้นพบชิ้นส่วนของศิลาจารึก ซึ่งถูกเรียกว่าศิลาจารึกบันทึกผลงานของบู๊ขิวเขียม (毌丘儉紀功碑 กวานชิว เจี่ยนจี้กงเปย์)
ในปี ค.ศ. 255 บู๊ขิวเขียมและบุนขิมเริ่มก่อกบฏในฉิวฉุน (壽春 โช่วชุน; อยู่บริเวณอำเภอโช่ว มณฑลอานฮุยในปัจจุบัน) ต่อต้านสุมาสูผู้สำเร็จราชการแทนพระองค์แห่งวุยก๊กผู้ขึ้นมามีอำนาจในปี ค.ศ. 251 และผูกขาดอำนาจรัฐ ทำให้จักรพรรดิวุยก๊กกลายเป็นผู้ปกครองหุ่นเชิด นักประวัติศาสตร์บางคนมีความเห็นว่าบู๊ขิวเขียมก่อกบฏเพราะยังคงภักดีต่อจักรพรรดิแห่งวุยก๊กคือโจมอ และไม่พอใจที่ตระกูลสุมาควบคุมราชสำนักอยู่เบื้องหลัง อีกแหล่งข้อมูลระบุว่าบู๊ขิวเขียมสนิทกับแฮเฮาเหียนซึ่งถูกสุมาสูกำจัดในปี ค.ศ. 254 ในช่วงเวลาที่สุมาสูปลดโจฮองจักรพรรดิลำดับที่ 3 ของวุยก๊กจากตำแหน่งจักรพรรดิและตั้งโจมอขึ้นแทน บู๊ขิวเขียมกลัวว่าตนจะลงเอยเหมือนแฮเฮาเหียนจึงตัดสินใจก่อกบฏต่อสุมาสู กบฏถูกปราบปรามราบคาบภายในไม่กี่เดือน บู๊ขิวเขียมถูกสังหารโดยจาง ฉู่ (張屬) ภายหลังจากที่บู๊ขิวเขียมหลบหนีจากฉิวฉุนมาที่อำเภอซิมก๋วน (慎縣 เชิ่นเซี่ยน; ปัจจุบันคืออำเภอเฝย์ตง มณฑลอานฮุย) สมาชิกในครอบครัวของบู๊ขิวเขียมส่วนใหญ่ถูกสังหาร ในขณะที่ผู้รอดชีวิตหนีไปเข้าด้วยง่อก๊กที่เป็นรัฐอริของวุยก๊ก
ชื่อ

ชื่อของบู๊ขิวเขียมหรือกว้านชิว เจี่ยนมักอ่านเป็น อู๋ชิว เจี่ยน (毋丘儉) เช่นตามที่ปรากฏในจือจื้อทงเจี้ยนของซือหม่า กวางเล่มที่ 73 อย่างไรก็ตาม อู๋ จินหฺวา (吳金華) แย้งว่าคำอ่านดั้งเดิมเป็น หมู่ชิว (母丘; หรือเขียนเป็น อู๋ชิว 毋丘 และ ม่านชิว 曼丘) และว่ากว้านชิว (毌丘) เป็นความผิดพลาดของการคัดลอกในภายหลังย้อนกลับไปถึงช่วงยุคราชวงศ์ถังและราชวงศ์ซ่ง อู๋ จินหฺวายกหลักฐานสนับสนุนข้อโต้แย้งของตนด้วยการปรากฏของชื่อสกุลหมู่ชิวบนศิลาจารึกของสุสานจากยุคสามก๊กและในรื่อจือลู่ (日知錄) โดยกู้ เหยียนอู่ (顧炎武) นักวิชาการต้นยุคราชวงศ์ชิง รวมถึงการปรากฏของชื่อสกุลอู๋ชิวบนตราประทับโบราณและแถบไม้ไผ่จากสุสานอิ่นวาน (尹灣) สุสานยุคราชวงศ์ฮั่นที่ขุดพบในปี ค.ศ. 1993 อู๋ จินหฺวายังชี้ให้เห็นว่าขุนพลชื่อม่านชิว เฉิน (曼丘臣) ถูกกล่าวถึงในบรรพ 2 ของพระราชประวัติพระเจ้าฮั่นโกโจ (漢高祖 ฮั่นเกาจู่) ในฮั่นชู (漢書) และอรรถาธิบายโดยเหยียน ชือกู่ (顏師古) นักประวัติศาสตร์ในยุคราชวงศ์ถังก็กล่าวว่า "เดิมทีม่านชิวและหมู่ชิวเป็นชื่อสกุลเดียวกัน"
ดูเพิ่ม

รายชื่อบุคคลในยุคสามก๊ก